钦定古今图书集成/明伦汇编/闺媛典/第168卷 > 骆黼妻钱氏〈郑氏附〉
## 钦定古今图书集成/明伦汇编/闺媛典/第168卷 > 骆黼妻钱氏〈郑氏附〉

按《诸暨县志》：“钱氏，举人骆黼妻。婉慧贞静，寡言动。夫
亡，子茂应甫二周。钱事舅姑及遇诸伯仲，秩然有礼。
一日失火，氏驱群婢取诸珍玩，投井中，翁不之知，明
日取出，欲以其半予之，固不受。年九十六卒。其后有
郑氏者，黼从子宗迪妻也。年二十有二。宗迪死，即以
黼孙玠为嗣。玠虽子，行非其应后。郑曰：‘吾心慕钱孺
人尔’。”守节五十年，年七十馀。事闻，旌表。